钦定古今图书集成/明伦汇编/氏族典/第170卷 > 颜复
## 钦定古今图书集成/明伦汇编/氏族典/第170卷 > 颜复

按《宋史颜复传》：“复字长道，鲁人，颜子四十八世孙也。
嘉祐中，诏郡国敦访遗逸，京东以复言，凡试于中书
者二十有二人。考官欧阳修奏复第一，赐进士，为校
书郎、知永宁县。熙宁中，为国子直讲。王安石更学法
取士，率以己意，使常秩等校诸直讲所出题及所考
卷，定其优劣。复罢。元祐初，召为太常博士，兼崇政殿”
说书，进起居舍人兼侍讲，补起居郎，拜中书舍人兼
国子监祭酒。未逾年，以疾改天章阁待制，未拜而卒，
年五十七。